{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga zakona o dopuni Zakona o socijalnoj skrbi, s Konačnim prijedlogom zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Dom za starije i nemoćne osobe Osijek","PRIJEDLOG ZAKONA O DOPUNI ZAKONA O SOCIJALNOJ SKRBI, S KONAČNIM PRIJEDLOGOM ZAKONA","Podržavamo izmjenu Zakona o socijalnoj skrbi i intervenciju Ministarstva kojom se želi riješiti pravni okvir u slučaju pojave izvanrednih okolnosti, katastrofa i epidemija većih razmjera. No, jednako tako valja istaknuti kako većina ustanova / domova socijalne skrbi nema dovoljan broj djelatnika koji su potrebni sukladno Pravilniku o minimalnim uvjetima za pružanje socijalnih usluga, a nema ih dovoljno iz financijskih razloga. Slijedom toga, kao veliki problem koji bi se mogao pojaviti u slučaju ustapanja radnika je manjak radnika u vlastitoj ustanovi i organizacija posla u tim uvjetima. No, vjerujemo kako zakonodavac ima rješenje i za takve situacije.","Primljeno na znanje","Komentar je primljen na znanje."]
[2,"Višnja Mikuš-Krešić","PRIJEDLOG ZAKONA O DOPUNI ZAKONA O SOCIJALNOJ SKRBI, S KONAČNIM PRIJEDLOGOM ZAKONA","Većina domova nema dovoljan broj radnika  za svoje potrebe te je važno zakonom, odnosno pravilnicima  osigurati dovoljan broj radnika u ustanovama socijalne skrbi te u toj situaciji podržavamo ideju  ustupanja radnika drugim ustanovama na području  županije.\nravnatelji domova","Primljeno na znanje","Komentar je primljen na znanje."]
[3,"Osječko-baranjska županija, Upravni odjel za zdravstvo i socijalnu skrb ","PRIJEDLOG ZAKONA O DOPUNI ZAKONA O SOCIJALNOJ SKRBI, S KONAČNIM PRIJEDLOGOM ZAKONA,\nČlanak 1. ","Pozdravljamo nastojanja usmjerena na osiguravanje kontinuiteta pružanja usluga u sustavu socijalne skrbi i redovnog poslovanja pružatelja istih posebno u izazovnim okolnostima uslijed epidemije bolesti COVID-19. \nIsto tako, smatranja smo kako bi mobilizacija stručnih i drugih radnika, rekvizicija opreme i prijevoznih sredstava te uporaba poslovnih i drugih prostorija kod pružatelja socijalnih usluga koji rade u Mreži socijalnih usluga, a čiji su radnici i sredstva za rad mobilizirani i upotrebljeni, svakako izazivala dodatne i nepremostive financijske izdatke. Broj zaposlenih kod takvih pružatelja nije iznad standarda, često i ispod minimalnih uvjeta sukladno Pravilniku zbog jasnog nedostatka medicinskog osoblja a i drugih i stručnih radnika. Također, nije ista situacija u svim dijelovima države. Naime, ostali nemobilizirani zaposlenici kod pružatelja usluga i dalje ostaju raditi na svojim radnim mjestima prema korisnicima koji ostaju u domovima, a njihov broj nikako ne bi bio dovoljan za održavanje redovnog poslovanja. \nTakođer, povlači se i pitanje opsega, kvalitete i intenziteta usluge koju je nužno pružiti korisnicima sukladno Pravilniku o minimalnim uvjetima i ugovorima koje su korisnici sklopili s pružateljima. \nKako je u isto vrijeme u pripremi organiziranje izolacija u zajednici od strane Hrvatskog zavoda za zdravstveno osiguranje i Ministarstva, za korisnike pružatelja usluge smještaja za starije i nemoćne osobe i odrasle osobe s invaliditetom koji su pozitivni na COVID-19 a asimptomatski, da li bi se mobilizacijom radnika namirivale potrebe radnika i takvih ustrojenih lokacija? Isto predstavlja veliki problem u organizaciji jer bi se u određenom trenutku na istoj lokaciji ili više njih zatekli korisnici i radnici od različitih pružatelja. Kako bi ti radnici ostvarili svoja prava iz radnog odnosa, da li kao i u slučaju mobilizacije zdravstvenih radnika, kod svog matičnog poslodavca?","Primljeno na znanje","Predloženom dopunom Zakona o socijalnoj skrbi stvara se zakonodavni okvir koji predstavlja osnovu za donošenje pojedinačnih odluka nadležnog ministra koje će omogućiti pružanje socijalnih usluga na najadekvatniji način u nastaloj ali i svakoj budućoj situaciji nastupa  posebnih okolnosti, dok te okolnosti traju.\nIsto ne utječe na radnopravni status radnika."]